Publication: Magyar Közlöny
Issue: MK-2001-75 (Year: 2001, Number: 75)
Era: 1990-2004
Section: 1996. évi LXXXI. törvény (a továbbiakban: Tao.)
Paragraph Index: 868

17. § A Tao. a következő címmel és a cím utáni 22/B. §-sal egészül ki: „Fejlesztési adókedvezmény 22/B. § (1) Az adózó a Kormány engedélye alapján, az engedélyben meghatározott feltételek szerint adókedvezményt vehet igénybe. Az adókedvezményt a Kormány az adózó kérelmére, a kérelemben részletesen bemutatott, nemzetgazdasági szempontból kiemelkedő jelentőségű fejlesztési program alapján, az e törvényben és az e törvény felhatalmazása alapján kiadott kormányrendeletben meghatározott feltételek szerint engedélyezheti. A Kormány az adókedvezmény tárgyában hozott határozatát a Határozatok Tárában közzéteszi.

Source: https://magyarkozlony.hu/hivatalos-lapok/e2aa6773a5da50df476ab694f1ce727753cb4537/dokumentumok/bb783d1634367a9d8ca619201aa43f17313e29ec/letoltes